Bozorg Alavi

Bozorg Alavi (بزرگ علوی na perzijskom) (2. februar 1904. – 18. februar 1997.) je bio značajan iranski pisac i politički intelektualac. 1940. je osnovao komunističku partiju Tudeh Partija i ostatak života je proveo kao izgnanik u Njemačkoj. Najznačajnije djelo mu je roman Cheshmhayash (Njene oči) koji je prvenstveno 1952 bio objavljen u Iranu, a kasnije zabranjen.

 Biografija 

Rođen je u Teheranu u Iranu pod imenom Seyyed Mojtaba Alavi. Otac mu je bio politički aktivista koji je učestvovao u ustavnoj revoluciji 1906. i objavljivao list Kaveh.

Nakon završene škole u Teheranu poslali su njega i njegovog brata u Berlin na studij. Vratio se u Iran 1927. i tu je podučavao njemački jezik. Sprijateljio se sa Sadegh Hedayatom i uključio se u političke skupove zbog čega je 1937. završio u zatvoru. Iako je tvrdio da nije bio politički aktivista nego da je samo prisustvovao sastancima obrazovanih ljudi koji su između ostalog čitali komunistička djela, bio je osuđen na 7 godina, ali pušten nakon 4 godine zatvora. Nakon puštanja objavio je dvije knjige na tu tematiku i osnovao komunističku partiju poznatu kao Tudeh Partija. Kada je ponovo došlo do promjene političke vlasti i hapšenja mnogih političkih aktivista, Alavi se zadesio u Njemačkoj. Radio je kao profesor na Univerzitetu. Ostao je tu i nakon što mu je bilo omogućeno da se vrati u svoju zemlju, koju je nakon toga samo posjećivao. Umro je 1997. u Berlinu.

 Vanjski linkovi 

Alavijeva službena stranica

Kategorija:Iranski pisci
Kategorija:Biografije, Teheran
Kategorija:Rođeni 1904.
Kategorija:Umrli 1997.